Πράσινη σαλάτα με ψητή πιπεριά Φλωρίνης
Κάθε τραπέζι χρειάζεται και μια πράσινη σαλάτα για να είναι ολοκληρωμένο. Δοκιμάστε αυτή τη δροσερή μαρουλοσαλάτα με ψητή πιπεριά Φλωρίνης.
1 μέτριο μαρούλι, καλά πλυμένο, στεγνωμένο και χοντροκομμένο, 2 φρέσκα κρεμμυδάκια, λεπτοκομμένα, 1 μέτριο καρότο, χοντροτριμμένο, 20 ντοματίνια, κομμένα στη μέση, 1 μικρό αγγούρι, σε φετούλες, 1 μεγάλη πιπεριά Φλωρίνης, 1 κουτ. γλυκού μαγιονέζα, 2 κουτ. σούπας ελαιόλαδο, 1 κουτ. γλυκού ξίδι, 1 κουτ. γλυκού μέλι, αλάτι
Για να ετοιμάσουμε την πράσινη σαλάτα με ψητή πιπεριά Φλωρίνης ξεκινάμε και αλείφουμε με λίγο ελαιόλαδο την πιπεριά και την «ψήνουμε» σε σχαροτήγανο και σε δυνατή φωτιά για περίπου 3-4  λεπτά, μέχρι να μαλακώσει και να μαυρίσει ελαφρώς η φλούδα της. Την καθαρίζουμε από τα σπόρια και το κοτσάνι και τη χοντροκόβουμε.Ανακατεύουμε σε μια σαλατιέρα όλα τα λαχανικά με λίγο αλάτι.Σε ένα μπολάκι ανακατεύουμε με ένα πιρούνι όλα τα υλικά για το ντρέσινγκ και περιχύνουμε τη σαλάτα.
Μαρούλι,Πιπεριές,Χορτοφαγικά